ประกาศกรมการขนส่งทางบกประกาศกรมการขนส่งทางบกเรื่องกำหนดเกณฑ์และวิธีการตรวจสอบค่าก๊าซคาร์บอนมอนอกไซด์และค่าก๊าซไฮโดรคาร์บอนจากท่อไอเสียของรถจักรยานยนต์ ตามที่กรมการขนส่งทางบกได้ออกประกาศ เรื่องกำหนดเกณฑ์และวิธีการตรวจสอบค่าก๊าซไฮโดรคาร์บอนจากท่อไอเสียของรถจักรยานยนต์ ประกาศณ วันที่ ๒๓ พฤศจิกายน พ.ศ. ๒๕๓๖ และประกาศกรมการขนส่งทางบก เรื่องกำหนดเกณฑ์และวิธีการตรวจสอบค่าก๊าซคาร์บอนมอนอกไซด์จากท่อไอเสียของรถจักรยานยนต์ประกาศ ณ วันที่ ๑๓ มกราคม พ.ศ. ๒๕๔๐ ไว้แล้ว นั้นเพื่อให้การกำหนดเกณฑ์และวิธีการตรวจสอบค่าก๊าซคาร์บอนมอนอกไซด์และก๊าซไฮโดรคาร์บอนจากท่อไอเสียของรถจักรยานยนต์มีมาตรฐานเดียวกันกับประกาศกระทรวงทรัพยากรธรรมชาติและสิ่งแวดล้อม เรื่องกำหนดมาตรฐานค่าก๊าซคาร์บอนมอนอกไซด์และก๊าซไฮโดรคาร์บอนจากท่อไอเสียของรถจักรยานยนต์ อาศัยอำนาจตามความในข้อ ๑๓แห่งกฎกระทรวงกำหนดส่วนควบและเครื่องอุปกรณ์สำหรับรถ พ.ศ. ๒๕๕๑ออกตามความในพระราชบัญญัติรถยนต์ พ.ศ. ๒๕๒๒กรมการขนส่งทางบกประกาศกำหนดเกณฑ์และวิธีการตรวจสอบค่าก๊าซคาร์บอนมอนอกไซด์และก๊าซไฮโดรคาร์บอนจากท่อไอเสียของรถจักรยานยนต์ไว้ดังต่อไปนี้ข้อ ๑ ให้ยกเลิก(๑) ประกาศกรมการขนส่งทางบก เรื่องกำหนดเกณฑ์และวิธีการตรวจสอบค่าก๊าซไฮโดรคาร์บอนจากท่อไอเสียของรถจักรยานยนต์ประกาศ ณ วันที่ ๒๓ พฤศจิกายน พ.ศ. ๒๕๓๖(๒) ประกาศกรมการขนส่งทางบก เรื่องกำหนดเกณฑ์และวิธีการตรวจสอบค่าก๊าซคาร์บอนมอนอกไซด์จากท่อไอเสียของรถจักรยานยนต์ประกาศ ณ วันที่ ๑๓ มกราคม พ.ศ. ๒๕๔๐ข้อ ๒ ในประกาศนี้ เครื่องมือหมายความว่า เครื่องที่ทำงานด้วยระบบนันดีสเปอร์ซีฟอินฟราเรด (Non- dispersive Infrared,NDIR) สำหรับใช้วัดปริมาณความเข้มข้นของก๊าซคาร์บอนมอนอกไซด์จากท่อไอเสียที่มีช่วงการวัดสูงสุดไม่น้อยกว่าร้อยละ๔.๕ โดยปริมาตรและวัดปริมาณความเข้มข้นของก๊าซไฮโดรคาร์บอนจากท่อไอเสียที่มีช่วงการวัดไม่น้อยกว่า๑๐,๐๐๐ ส่วนในล้านส่วน (ppm) ของค่าเทียบเท่านอร์มัลเฮ็กเซน(N-Hexane) หรือเครื่องมือระบบอื่นที่มีมาตรฐานเทียบเท่าข้อ ๓ ค่าก๊าซจากท่อไอเสียของรถจักรยานยนต์ที่จดทะเบียนก่อนวันที่๑ กรกฎาคม พ.ศ. ๒๕๔๙ ให้มีเกณฑ์ที่กำหนดดังต่อไปนี้(๑) ก๊าซคาร์บอนมอนอกไซด์ ต้องไม่เกินร้อยละ ๔.๕โดยปริมาตรที่วัดได้ด้วยเครื่องมือ(๒) ก๊าซไฮโดรคาร์บอน ต้องไม่เกิน ๑๐,๐๐๐ส่วนในล้านส่วน ที่วัดได้ด้วยเครื่องมือข้อ ๔ ค่าก๊าซจากท่อไอเสียของรถจักรยานยนต์ที่จดทะเบียนตั้งแต่วันที่๑ กรกฎาคม พ.ศ. ๒๕๔๙ ถึงวันที่ ๓๑ ธันวาคม พ.ศ. ๒๕๕๒ให้มีเกณฑ์ที่กำหนดดังต่อไปนี้(๑) ก๊าซคาร์บอนมอนอกไซด์ ต้องไม่เกินร้อยละ ๓.๕โดยปริมาตรที่วัดได้ด้วยเครื่องมือ(๒) ก๊าซไฮโดรคาร์บอน ต้องไม่เกิน ๒,๐๐๐ส่วนในล้านส่วน ที่วัดได้ด้วยเครื่องมือข้อ ๕ ค่าก๊าซจากท่อไอเสียของรถจักรยานยนต์ที่จดทะเบียนตั้งแต่วันที่๑ มกราคม พ.ศ. ๒๕๕๓ ให้มีเกณฑ์ที่กำหนดดังต่อไปนี้(๑) ก๊าซคาร์บอนมอนอกไซด์ ต้องไม่เกินร้อยละ ๒.๕โดยปริมาตรที่วัดได้ด้วยเครื่องมือ(๒) ก๊าซไฮโดรคาร์บอน ต้องไม่เกิน ๑,๐๐๐ส่วนในล้านส่วน ที่วัดได้ด้วยเครื่องมือข้อ ๖ เครื่องมือต้องดำเนินการ ดังนี้(๑) ปรับเทียบ (Calibrate) เครื่องมือด้วยก๊าซมาตรฐาน(Standard gas) ตามคู่มือการใช้งานของผู้ผลิตเครื่องมือเพื่อให้เครื่องมืออ่านค่าได้อย่างถูกต้อง(๒) ทำความสะอาดและเปลี่ยนไส้กรองของเครื่องมือตามที่กำหนดในคู่มือการใช้งานของผู้ผลิตเครื่องมือข้อ ๗ วิธีการตรวจสอบค่าก๊าซคาร์บอนมอนอกไซด์และก๊าซไฮโดรคาร์บอนให้กระทำ ดังต่อไปนี้(๑)จอดรถจักรยานยนต์อยู่กับที่ในตำแหน่งเกียร์ว่างและเดินเครื่องยนต์จนกระทั่งถึงอุณหภูมิใช้งานปกติก่อนทำการตรวจวัด(๒) ขณะที่เครื่องยนต์เดินเบาให้สอดหัววัด (Probe)ของเครื่องมือเข้าไปในท่อไอเสียให้ลึกที่สุดตามคำแนะนำของผู้ผลิตเครื่องมือในกรณีที่ไม่สามารถสอดหัววัดของเครื่องมือเข้าไปในท่อไอเสียได้เพราะติดอุปกรณ์ระงับเสียงให้ใช้ท่อพิเศษต่อที่ปลายท่อไอเสีย สอดหัววัดของเครื่องมือเข้าไปในท่อพิเศษที่เสริมต่อจากปลายท่อไอเสียนั้น(๓)อ่านค่าปริมาณความเข้มข้นของก๊าซคาร์บอนมอนอกไซด์และก๊าซไฮโดรคาร์บอนเมื่อเครื่องมือแสดงผลคงที่ในกรณีที่เครื่องมือแสดงผลไม่คงที่ให้ใช้ค่าเฉลี่ยของค่าที่อ่านได้ระหว่างค่าสูงสุดและค่าต่ำสุดของการวัดครั้งนั้น(๔) ปฏิบัติตาม (๒) และ (๓) ซ้ำอีกครั้งหนึ่ง(๕) ใช้ค่าเฉลี่ยที่ได้จากการวัดทั้งสองครั้งนำไปเปรียบเทียบกับเกณฑ์ที่กำหนดเพื่อใช้เป็นเกณฑ์ตัดสินข้อ ๘[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๕ มีนาคม พ.ศ. ๒๕๕๓ชัยรัตน์สงวนชื่ออธิบดีกรมการขนส่งทางบกปริยานุช/ผู้จัดทำ๓๑พฤษภาคม ๒๕๕๓นันท์นภัสร์/ตรวจ๓๑พฤษภาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๕๖ ง/หน้า ๔๗/๓ พฤษภาคม ๒๕๕๓